Andrei Caramitru, despre inițiativa USR privind interzicerea prin lege a organizațiilor și propagandei comuniste: Social-democrația vestică este OK. Profund democratică. Comunismul este însă altceva. Este crimă

Andrei Caramitru, consilierul președintelui USR Dan Barna, le-a dat o replică duminică celor care au criticat într-un mod violent inițiativa legislativă a deputaților Cristian Ghinea și Vlad Duruș privind interzicerea prin lege a organizațiilor și propagandei comuniste, explicând ce ce comunismul înseamnă crimă.

Explicațiile lui Andrei Caramitru pe Facebook:

”Lecția de istorie – de ce comunismul este o ideologie criminală

Aud mulți tineri educați și cu bani – de prin zonele creative ale Bucureștiului sau Clujului – care se oripilează de fiecare dată când comunismul este atacat. Care ne spun (copiind discursul colegilor lor din Vest) : comunismul e bun in teorie, crimele au fost făcute (vreo 100m de morți!) de niște demenți care s-au folosit de o ideologie bună ca să preia puterea.

Problema lor este că – deși se cred “intelectuali” – nu sunt capabili să citească. Așa că o să le explic mai jos cu câteva citate ca să înțeleagă. Pe scurt – ideologia comunistă militează clar pentru o perioadă (lungă) de “dictatură a proletariatului” în care dușmanul de clasă este eliminat fizic. Este similar cu ce spunea Hitler – doar că pentru el inamicul erau evreii. Pentru comuniști inamicul este “burghezul” – inclusiv toți cei care se opun comuniștilor. Toți trebuie omorâți pentru ca “omul nou” să apară. Metoda pe care o susțineau explicit era cea a Revoluției Franceze și teroarea ghilotinelor.